HILLSONG TV Asjatud sõnad 1/2
Kui palju on ühist sellel, mida me ütleme ja teeme?
Kas me räägime enam kui kuulame?
Kui õpetetavad oleme, paistab välja me sõnadest ja käitumisest.
Tänan teid, et vaatate saadet. Jätkame rääkimist õpetatav olemisest.
Usun kogu oma südamest, et see sõnum mõjutab su elu.
Räägime noorest ja rikkast valitsejast Markuse 10. peatükis.
See lugu räägib rikkast noormehest, kes põlvitas Jeesuse ette ja küsis:
"Hea Õpetaja, mis ma pean tegema, et ma päriksin igavese elu?"
Jeesus vastas talle: "Käske sa tead..."
Seejärel luges Jeesus talle need ette.
Rikas noormees ütles, et ta on neid juba lapsest saati pidanud.
Seejärel ütles Jeesus: "Üks asi puudub sul. Mine müü kõik,
mis sul on, ja anna vaestele, ja sul on aare taevas,
ning tule järgne mulle!" Võta oma rist enese peale kanda.
"Noormees kurvastas nende sõnade pärast ja lahkus rõhutuna."
Jeesus oli aga vaadanud talle otsa, tundis armastust ta vastu
ja ütles talle seda, mida see mees kuulma pidi.
Ometi lahkus see noormees kurvana ja rõhutuna kuuldu tõttu.
Alguses kutsus ta Jeesust heaks õpetajaks. Seejärel lihtsalt
õpetajaks. Nüüd, kui ta oli kuulda saanud, mida Jeesus oli talle
armastuse tõttu öelnud, pöördus ta ära kurvana.
Kuuldu polnud talle meelepärane.
Jeesus rääkis jüngritele raskusest pääseda Jumala riiki nendel,
kes panevad oma lootuse ja kindluse rikkustesse.
"Hõlpsam on kaamelil minna läbi nõelasilma kui rikkal Jumala riiki!"
Piiblis on kirjas, et jüngrid hämmastusid seda kuuldes üliväga.
See on usaldusprobleem. Oma elu rajati valedele asjadele.
Varandusele lootja on kui inimene, kes tahab minna läbi müüriprao.
Ise mahub sisse, aga püüab ka kaameli sealt läbi suruda.
Piiblis on kirjas, et jüngrid hämmastusid üliväga ja ütlesid:
"Kes siis võib pääseda?" Jeesus ütles neile otsa vaadates:
"Inimeste käes on see võimatu, mitte aga Jumala käes,
sest Jumala käes on kõik võimalik." Seejärel ütles Peetrus:
"Vaata, meie oleme jätnud kõik maha ja järgnenud Sulle!"
Jeesus vastas: "Tõesti, igaüks, kes jätab kõik maha ja järgneb mulle,
saab vastu nüüd, selsamal ajal." See on Jumala tõotus.
Muidugi kogetakse ka vastuseisu, süüdistusi.
Kirjakoht jätkab: "...saab vastu ka tuleval ajastul igavest elu."
See vestlus sai alguse dialoogist Jeesuse ja rikka noormehe vahel.
Selles dialoogis ei öelnud Jeesus ühtegi sõna ilmaasjata.
Kahjuks aga see noor ja rikas valitseja ei valinud teha seda,
mis oleks tema elu muutnud viisil, kus ta elu oleks joondunud Jumala
igavikuliste eesmärkidega tema jaoks.
Ta aga lahkus kurva ja rõhutuna. Oleme rääkinud õpetatav olemisest.
Täna tahaksin rääkida sõnade raiskamisest.
Vaatame dialoogi Jeesuse ja selle noormehe vahel.
Võrdleme seda, kuidas tema rääkis Jeesusega ning kuidas seda tegid
Tema jüngrid. Jeesuse ja jüngrite vahel toimus arutelu.
Keegi ütles midagi, millele järgnes vastus.
Sellele vastusele aga omakorda vastus jne.
Vestluses tuleb esile palju sõnu. Sõnad aga paljastavad inimese südame.
Jeesus ei raisanud ühtegi sõna.
Inimeste võime olla õpetatav on limiteeritud selle poolt,
mida ja kuidas keegi räägib. See, kuidas me räägime,
omab suurt mõju sellele, kas oleme õpetatavad ning
võimelised vastu võtma. See noormees oli raskes olukorras.
Ta polnud harjunud olema see, kellele öeldi, mida ta tegema pidi.
Ta oli rikas ja noor. Enamik noori, keda tean, on idealistlikud.
See mees oli veel valitseja. Ta oli eesotsas. Tal oli raske olla vastuvõtlik.
Mis on see, mis teeb sinu jaoks vastuvõtmise raskeks?
Mis toob sinus esile õpetamatuse?
Mis toob sinus esile mitte õpetatava vaimu?
Ma ei leia, et õpetamatud oleksid pahad või mässumeelsed inimesed.
Tähtis on see, kuidas me endale, endast ja teistega räägime.
Usun, et olete tähele pannud, et kuulamine ja rääkimine
samaaegselt on raske. See rikas noormees rääkis iseendale
iseendast. Jüngrid rääkisid omavahel ning nende sõnades
paljastus südamehoiak, mis lasi neil olla vastuvõtvad
Jeesuse sõnadele. See on alati väljakutse.
Kui vastuvõtlik sina oled sulle antavale õpetusele?
Hea õpetus tuleb mitmel erineval viisil.
Jeesuse rääkis nii ette näidates kui ka lugusid rääkides.
Vahel pidas Jeesus monolooge. Näiteks mäejutlus, mis on kirjas
Matteuse 5.-7. peatükis. Jeesus rääkis ja teised kuulasid.
Ap. 2 on kirjas, kuidas Püha Vaim langes 120 inimese peale.
Sündisid asjad, mida keegi enne polnud näinud.
Peetrus sai täidetud Püha Vaimuga ja prohveteeris sellest,
mida Vana Testament rääkis Jeesuse kohta.
Seal oli midagi näha ja kuulda. See on ka sündimas meie jaoks,
et meil oleks midagi kuulda ja näha. See on Jumala Vaimu töö.
Vahel pidas Jeesus monolooge, dialooge ning vahel ka
üks ühele vestlusi. Teinekord rääkis ta olukordade kaudu.
See, mis on kindel, on et Tema sõnad ei läinud kunagi raisku.
Need sõnad ja arvamused, mida Tema ümber ja Tema kohta öeldi,
paljastasid inimeste südamed.
Ütlen seda veelkord. See, kuidas me räägime,
mõjutab otseselt, kas oleme õpetatavad või mitte.
Olime abikaasa Bobbiega eelmisel aastal Euroopas.
Istusime ühes kohvikus, kus erinevate inimeste lauad
olid pandud üksteisele väga lähedale.
Isegi münt poleks saanud kahe laua vahelt maha kukkuda.
Hoolimata sellest, kas kellelegi meeldis või mitte,
saime kõrvalistujatega osa üksteise vestlustest.
Me kõrval istus vanem abielupaar Ameerikast.
Nemad kuulsid pealt meie vestlust ja ka meie nende oma.
Vestlusest selgus, et meie kõrval istunud naine oli ajalehe toimetaja
ja ta abikaasa oli psühholoogia- doktor. Minu vestluses Bobbiega
jäi neile kõrva mõte, mida ütlesin inimloomuse kohta.
Meil tekkis selle härraga arutelu ja ma ütlesin talle:
"Miks ma seda teile räägin? Te olete ju psühholoogia ekspert."
Ta oli nördinud ja vastas: "Ei, ma pole ekspert.
Mulle meeldib lihtsalt kuulata."
Me kõik vajame vahel, et inimesed meid kuulaksid.
Liiga paljud inimesed lihtsalt räägivad. Ometi vajame me kedagi,
kes kuulaks ära, mis meie südamel on.
Vajame kedagi, kes tunneks valu meie südametes.
Kedagi, kes oleks kaastundliku kuulamisoskusega.
Hea õpetus ei saa lõppkokkuvõttes olla vaid kuulamine.
Seal peab olema ka aega kõnelemiseks.
Ometi, samaaegselt ise rääkides, on raske kuulata, mida Jumal ütleb.
Nii on see ka palvetamisega. Usun, et me kõik teame palve väge.
Me tahe palvetada võib olla nii suur, et palume Jumala abi sellega.
Me usume ja palvetame. Kuid kas jääme vahel vaikseks,
et kuulata, mida Jumalal on meile öelda?
Oleme nii hõivatud sellest, et aina palume ja räägime.
Martyn Lloyd-Jones ütles kord, et suurim probleem meie elus
on see, et me ei kuula seda, mida teised ütlevad,
sest kuulame parasjagu vaid iseennast. Mida sa kuulad?
Kas su kõrvad on väljapoole või sissepoole pööratud?
Mis on su suhe iseendaga? See on tähtis.
Sageli ei ole me vastuvõtlikud. Kui sa sisendad endale midagi,
mis ehitab justkui barjääri sinu ja Jumala vahele,
siis see, mida Jumal tahab su elus teha, ei jõua sinuni.
Vahel ma võin olla väga hajameelne. Kui ma teile ühe loo räägin,
võite arvata, et see võis olla mu hajameelsuse tipp.
Olen terve elu olnud hajameelne.
Eelmise reede õhtul jõudsin ma tagasi koju.
Mul puudus sularaha ning pidin kiiresti peatuma
sularahaautomaadi juures. Mul oli kaasas ka mu väike koer.
Pidin siduma koera rihma lähedalasuva posti külge.
Mu mõte läks rändama ja käisin läbi kõik eesseisvad kohustused.
Samaaegselt mõtlesin, kas saan oma raha kätte või mitte.
Mõtisklesin edasi ning olin täiesti unustanud, et seisan automaadi ees.
Olin nii süvenenud oma mõtetesse, et raha saades,
ütlesin selge ja valju häälega: "Ma tänan!"
Seejärel sain aru, et olin suhelnud sularahaautomaadiga.
Väga veider.
Aga mis kõige piinlikum, minu selja taha oli rivistunud
terve rida inimesi järjekorda. Nad vaatasid mulle küsivalt otsa.
Mõtlesin, et väga hea viis sellest piinlikust olukorrast pääsemiseks,
oleks hakata rääkima oma koeraga, nagu oleksin kogu aeg suhelnud.
Astusin julge sammuga inimestest mööda, hüüdes: "Tule, Barley, tule!"
Kõndisin koerani, patsutasin teda ja kõndisin autoni.
Samaaegselt avasin auto ukse ja julgustasin koera autosse hüppama.
Koera aga polnud kuskil. Hakkasin teda oma pilguga otsima.
Peale selle, et tänasin rahaautomaati ja rääkisin oma koeraga, sain aru:
koer oli endiselt posti küljes.
Nüüd, kui pidin jälle inimestest mööduma,
ütlesin endale: "Päris lollakas!"
Lugu oli naljakas küll, kuid keegi peale minu ei naernud selle peale.
Pange tähele, kutsusin end lollakaks.
Õp 19:2 on kirjas: "Tarkuse puudumine pole hingele hea." (ing k tõlge)
Ka meie elus see, mis vajab kõige rohkem õpetamist, on hing.
Meie osa on muuta oma vastuste ja kõneviisiga oma käitumismudeleid.
See ei saa aga juhtuda, kui me ei lase kellelgi oma südameid puudutada.
See on väga oluline. Läheme tagasi rikka ja noore valitseja loo juurde.
Pange tähele, mis juhtus. Ta küsis: "Hea Õpetaja, mida ma pean tegema?"
Jeesus vastas talle ja kui nad jõudsid sinnamaale, kui talle öeldi,
mida ta peaks tegema, siis vastus kuuldule oli järgmine:
"Noormees kurvastas nende sõnade pärast ja lahkus rõhutuna."
Pange tähele, mis on kirjas ja mõelge selle peale.
Ta kurvastas nende sõnade peale. Teisisõnu see oli raske nõuanne.
Jeesus oli vaadanud talle otsa, armastas teda ning ütles talle,
mida oli vaja teha. Öeldut oli ilmselgelt raske seedida.
Ta oli kurb. Tõenäoliselt me kõik oleme olnud selles olukorras.
Oleme kuulnud midagi, mis meile ei meeldinud ning oli kurvastav.
Ometi aga see rikas ja noor valitseja polnud üksnes kurb,
vaid läks ära rõhutuna. Ta võttis haigetsaamise endaga kaasa.
See on ka viimane kord, kui me temast kuuleme Piiblis.
Kui kuuleme seda, mis meile ei meeldi, meid korrigeeritakse või on väljakutseid,
siis ohtlik osa pole olla kurb, vaid ohtlik on lahkuda selle koormaga.
Võis juhtuda, et sellest hetkest alates mees kõneles iseendale
lähtudes sellest haigetsaamisest.
"Jah, ma tõesti kohtusin Jeesus Kristusega. Ma jooksin tema juurde,
põlvitasin ta ette ja küsisin, mida peaksin tegema, et pärida igavest elu.
Loomulikult luges ta mulle ette kohe kümme käsku.
Aga ma olen neid pidanud lapsest saati. Siis ütles ta, et mul on üks asi puudu.
Ometi seejärel luges ta mulle ette kõik asjad, mida tegema pean
ja saatis mu minema."
Jeesus tõesti saatis ta sõnadega, mida noormees oleks võinud teha,
mis oleks seadnud teda taevateele. Ta oleks võinud astuda Jumala
sellesse plaani, mis Jumalal ta elu jaoks oli.
Ainsad inimesed, kellele Jeesus soovitas võtta risti ja järgneda,
olid Tema jüngrid. Noormees lükkas tagasi võimaluse olla üks neist,
kes olid Jeesusele väga lähedal.
Ta oli kurb ja rõhutud ning kandis seda koormat enesega kaasas.
Kas teate, et kui võtame enesega kanda neid asju,
mida me ei taha kuulda võtta, siis on väga tähtis teada,
mida me lõppkokkuvõttes selle koormaga südamel teeme.
Sellest mida süda on täis, räägib meie suu.
See, mida me räägime, mõjutab otseselt meie võimet kuulda ja õppida.
See rikas noormees läks ära. Varem, kui meie kogudus oli väiksem,
sain koguda meie nooremad pastorid kokku igal kolmapäeva hommikul.
Olime osaduses ning vestlesime elust ja juhtimisest, meie tööst.
Mäletan, kui palju rõhutasin väljakutsete tähtsust.
Kui kõik ei lähe oma plaanide järgi, kui keegi korrigeerib või noomib,
tuleb olla ettevaatlik sellega, mida endaga koju viime.
Võid valesid asju hinge võtta ja seda koju kaasa võttes,
valad kõik oma abikaasa peale.
Seejärel lähed jälle tööle ning need asjad saavad lahenduse,
kuid ometi jäi midagi justkui õhku. Järgmisel korral juhtub sama asi
ning koju minnes elad taas selle välja.
Kindel on see, et ühel hetkel see inimene, keda väga armastad,
saab oma karikasse viimase tilga ja kibestub.
See aga võtab ära tema võime olla õpetatav.
Seejärel kõnnib ta ringi hoiakuga, mis näitab, kui solvunud ta on.
Ta on haigetsaanud ja teda ei mõisteta.
See on pettumus.
See, millest ja kuidas me räägime, mõjutab meie võimet olla õpetatavad.
Millised on sinu suu sõnad? Mida sa iseendale sisendad?
Mina kutsusin ennast lollakaks.
Ma proovisin lihtsalt olukorrast välja vingerdada.
Olen komistanud oma jala taha ning öelnud: "Oh mind lollakat!"
Ometi on tähtis ära tunda, et Jumal oma Sõnas ei kutsu mind lollakaks.
Ta räägib Tema poolt antud tulevikust ja igavikulistest eesmärkidest.
Ta tõstab jätkuvalt esile võimalusi Teda järgida.
Ta õpetab mitte panema lootust asjadele, vaid täielikult Teda usaldama.
Ta on võimaluste Jumal.
Kuid kui ma pean endaga monoloogi, siis see kahjustab minu võimet õppida.
Elus on palju asju, millest võime õppida.
Mõned inimesed ei õpi kunagi oma vigadest, vaid teiste vigadest.
Kõige kurvem lugu on see, kui mitte kummalgi viisil ei õpita.
Kui see noor ja rikas valitseja jooksis Jeesuse juurde, siis ta oli siiras.
Ta tõesti uskus, et vajas olla õpetatav.
Ta tahtis olla õpetatav senimaani, kui Jeesus ütles talle midagi,
mida ta kuulda ei tahtnud. Arvan, et oleme tihti samasugused.
Võime olla avatud juhendamisele ja õpetamisele, kuni see on meile sobiv.
Ometi kui see jõuab nii sügavale, et midagi me sees peab muutuma,
siis oleme me vastu.
Ometi kui me õpime ära selle, milline vägi on õpetatavas hinges,
siis see annab meile ka võimaluse kasvada ja muutuda.
Kui me seisame kaitsepositsioonil, siis tõrjume ära need inimesed,
kes armastavad meid piisavalt, et öelda seda, mida kuulma peame.
Siis näeme, kas oleme õpetatavad.
Olla ettevõtja on väga riskantne. On rohkem läbikukkumisi
kui edulugusid. Ettevõtja peab olema valmis selleks, et ta kaotab raha.
Niisamuti kaotatakse ka aega, mida enam tagasi ei saada.
On tõesti väga riskantne olla ettevõtja.
Ometi on ka riskantne teed ristmikul ületada.
Majandus on nii nagu ta on. Mina töötan kinnisvara alal.
Olukorrad majanduses mõjutavad ka minu tööd.
Töötan ka valitsuse heaks. Seadused pidevalt kõiguvad.
Selle mõju minu ettevõtmistele võib olla laastav.
On vältimatu, et kogeme raskeid aegu oma elus, mitte ainult ettevõtluses.
Neil aegadel tekib küsimus, kas jaksangi uuesti tõusta.
Keegi on kunagi öelnud, et määravaks ei saa mitte see, mis sinuga juhtub,
vaid see, kuidas sa sellele reageerid.
Rasketel aegadel oma elus olen ma püüdnud end analüüsida.
Olen mõelnud, kuidas ma raskusele reageerin.
Ma arvan, et on äärmiselt tähtis olla õpetatav.
Olen oma elus kogenud võimalusi minna uhkeks oma saavutatu üle.
Olen tundnud, et Jumal on pannud mu südamele jälgida iseennast.
Eduga kaasneb tihti kiituse saamine ja erikohtlemine.
Nii võime hakata arvama, et teame kõike.
"Olen teinud seda, saavutanud selle ja teistel pole palju, mida mulle õpetada."
Jumal aga näitas mulle, et see on suur auk, kuhu kukkuda, kui end ei jälgi.
Osa õpetatav olemisest on kogeda läbikukkumisi. Olla valmis neist õppima.
Olen nüüdsks juba 40 aastat läbinud tõuse ja mõõnasid.
Ma ei tea, mida tulevik toob, keegi ei tea seda.
Üks, mida kindlalt tean, on, et Jeesus on minu elus.
Mul on ka Jumala Sõna.
Need ei muutu. See on minu jaoks tugevuse allikas.
Isiklikus armus elamiseks on meil vaja ilmutuslikku mõistmist sellest,
kes me oleme Kristuses ja mida oleme kutsutud tegema.
www.hillsongtv.com on võimalik lugeda "Living in the grace zone"
õppe-CD soetamise kohta lähemalt.
Tähtis on mõista imelisi võimalusi ja õnnistusi,
mis kaasnevad isiklikus armus elamisega.
Veel on võimalus endale soetada "Colour Conference 2012 lindistus",
kus kõnelevad Bobbie Houston, Beth Moore ja Priscilla Shirer.
Võid elada armus ja soosingus, mida Jumal tahab, et sa kogeksid!
Lisainfot leiad: www.hillsongtv.com
Jumal on väeline
Tema peale saab loota
Ta on kõikvõimas Jumal
Suurem ja väelisem Kui eales otsida oskame
Ta on väelisem Kui eales küsida oskame
Ta on teinud suuri asju
Kõrgeks tõstetud Tema on võitnud surma
Tõusis surnuist
Meie Jumal on väeline
Tema nime väes Me oleme võitjad kõiges
Sest Issand Jumal on kõigeväeline
Jumal on meiega
Ta on me poolt
Tema teeb tee
Kõrgem kui suudame mõelda Ja iial loota võime
Tema on teinud suuri asju
Kõrgeks tõstetud Tema on võitnud surma
Tõusis surnuist
Meie Jumal on väeline
Tema nime väes Me oleme võitjad kõiges
Sest Issand Jumal on kõigeväeline
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Saad tõusta vaid nii kõrgele, kui sügaval on su juured.
Ära põlga madalat algust. See on tee kõrgustesse,
kuhu Jumal sind tõsta tahab.
Jeesuse vere läbi on tõmmatud piir igale needusele sinu elus.
Niisamuti on Tema vere läbi kõik ahelad su üle murtud.
Nii sina kui ka su järeltulevad põlvkonnad on vabastatud.
See, mille osaks on sinu eelkäijad saanud,
pole enam järeltulevate põlvkondade osa.
Sinu elu on Tema läbi muudetud. Su ellu tuleb suur rõõm.
Sa võid hõisata ja tantsida selle üle!
Ärkamine on jõudnud siia linna!
Tänan, et olite meiega! Mul on usku igasse inimesse.
Mida enam õpime Jumalale vaatama ja laseme Temal meid muuta,
seda enam võime kasvada ning olla võidukad. Jumal õnnistagu teid!
Tänan, et olite koos meiega. Kohtumiseni!
Tõlge: Triin Pöör